
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 167/10 (1) 

Τροποποίηση του Γενικού Πολεοδομικού Σχεδίου (Γ.Π.Σ.) 

Δήμου Βέροιας (Ν. Ημαθίας)». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάζεις του άρθρου 3 του Ν. 1337/1983 «Επέ¬ 
κταση πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33). 

2. Τις διατάζεις του άρθρου 23 παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις του άρθρου 19 (παρ. 1) του Ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις» (Α' 113). 

4. Την υπ’ αριθ. Υ 1958/22.12.1992 Απόφαση Πρωθυ¬ 
πουργού και Υπουργού ΠΕ.ΧΩ.ΔΕ. «Ανάθεση αρμοδιοτή¬ 
των στους Υπουργούς ΠΕ.ΧΩ.ΔΕ. Χρήστο Κατσιγιάννη και 
Γεώργιο Βουλγαράκη (Β 744). 


5. Την 418/1990 γνωμοδότηση του Δημοτικού Συμβου¬ 
λίου Βέροιας. 

6. Το 123 ΕΠΑ/26.11.1992 έγγραφο του Τ.Π. και Π.Ε. 
Νομ. Ημαθίας. 

7. Το 1741/30.11.1992 έγγραφο του Τμ. Βιομηχανίας 
Νομ. Ημαθίας. 

8. Την 5/πρακτ. 9/1992 γνωμοδότηση του ΣΧΟΠ Ν. 
Ημαθίας. 

9. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/92 
(Α' 154) και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

1. Εγκρίνεται η τροποποίηση του γενικού πολεοδομικού 
σχεδίου Δήμου Βέροιας (Ν. Ημαθίας), που έχει εγκριθεί 
με την 34992/1436/14.5.86 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκριση 
Γενικού Πολεοδομικού Σχεδίου (Γ.Π.Σ.) του Δήμου Βέ¬ 
ροιας (Ν. Ημαθίας) (Δ' 865) ως εξής: 

Στην περιοχή που καθορίστηκε ως ζώνη χονδρεμπορίου 
- λαχαναγοράς και βρίσκεται νότια της παλαιός Εθνικής 
οδού Βέροιας - Θεσσαλονίκης επιτρέπονται επί πλέον οι 
εξής χρήσεις όπως φαίνονται στον χάρτη Π-1.1 Ια σε κλί¬ 
μακα 1:5000. 

Βιομηχανίες - βιοτεχνίες χαμηλής όχλησης εκτός αυ¬ 
τών που περιλαμβάνονται στην κατηγορία Α της 69269/ 
5387/24.10.90 κοινής Υπουργικής απόφασης (Β' 678), 
σύμφωνα με το άρθρο 5 του από 23.2.1987 Π.Δ/τος (Δ' 
166). 

2. Συνοπτικά αντίτυπα του παραπάνω χάρτη που θεω¬ 
ρήθηκε από τον Προϊστάμενο της Δ/νσης Τοπογραφικών 
-Εφαρμογών με την 167/1993 πράξη του δημοσιεύονται 
σε φωτοσμίκρυνση στην Εφημερίδα της Κυβερνήσεως με 
την παρούσα απόφαση. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδά της 
Κυβερνήσεως. 

Αθήνα, 8 Ιανουάριου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριβ. 2600 (2) 

Τροποποίηση ορίων οικισμού Αρμολίων Ν. Χίου 

Ο ΝΟΜΑΡΧΗΣ ΧΙΟΥ 
Έχοντας υπ’ όψη: 

1. Τις διατάξεις του Π.Δ. 25.4/3.5.85 (ΦΕΚ 181 Δ'), 
όπως τροποποιήθηκε μεταγενέστερα και ισχύει σήμερα. 

2. Την απόφαση 25/92 του Δ.Σ. Δήμου ΜαστιχοχωρΙων, 
περί επέκτασης των ορίων του οικισμού Αρμολίων. 

3. Την σύμφωνη γνώμη του Συμβουλίου Χωροταξίας Ν. 
Χίος όπως, εκφράστηκε στο πρακτικό του της 14.4.92. 

4. Την προηγούμενη απόφασή μας 5084/1.3.88/ΦΕΚ 
310 Δ' (27.4.88), αποφασίζουμε: 

Τροποποιούμε τα όρια του οικισμού Αρμολίων, στην νο¬ 


τιανατολική πλευρά ως εξής: 

Σημείο 7α: 100 μέτρα από το σημείο 7, επί της καθέτου 
στην οριογραμμή 6-7. 

Σημείο 8α: Σημείο τομής του δρόμου Αρμολίων - Καλα¬ 
μωτής και της παράλληλης από το σημείο 7α, προς την 
7-8, σε απόσταση 100 μέτρων. 

Από το σημείο 8α, το όριο συνεχίζει προς το ισχύον ση¬ 
μείο 9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 30 Νοεμβρίου 1992 

Ο Νομάρχης 
ΓΕΩΡΓΙΟΣ ΝΕΓΡΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριβ. 2796/92 (3) 

ΤροποποΙηοη και συμπλήρωση των 158/90 και 737/92 
αποφάσεων Νομάρχη Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Την υπ’ αριθ. 158/90 απόφαση Νομάρχη σχετικά με 
την οριοθέτηση του οικισμού (76/16.2.1990 ΦΕΚ Δ) και 
την 3946/90 απόφαση Νομάρχη Φωκίδας (ΦΕΚ 137 Δ/ 
31.12.90 περί συμπλήρωσης των όρων δόμησης του οικι¬ 
σμού Μαραθιά. 

2. Το Π.Δ. της 24/3.5.85 (ΦΕΚ 181 Δ) όπως τροποποιή¬ 
θηκε με το Π.Δ. της 14/23.2.87 (ΦΕΚ 133Δ και με το Π.Δ. 
της 24-4/16.5.1989 ΦΕΚ 293Δ). 

3. Την υπ’ αριθ. 40/92 απόφαση Κοινότητας Μαρα¬ 
θιά. 

4. Το υπ’ αριθ. 9/92 Πρακτικό της 31.7.90 θέμα 2οντου 
ΣΧΟΠ, αποφασίζουμε: 

Την τροποποίηση και συμπλήρωση των υπ’ αριθ. 
158/90 και 737/92 αποφάσεων Νομάρχη Φωκίδας ως 
προς τα παρακάτω: 

Α. α) Αναθεωρείται το όριο οικισμού σύμφωνα με το από 
28.7.92 Τοπογραφικό διάγραμμα του Τμήμ. Πολεοδομίας 
και προσδιορίζεται από την γραμμή (0,1,2,3,4,5,6, 20, 
21,23,24,25,26, 27,28,22,19,8,34,9,10,11,13,14, 
15, 16, 17, 0. 

β) Ορίζεται αρτιότητα στον τομέα (Α) συνεκτικό τμήμα 
400 τ.μ. με ελάχιστο πρόσωπο 16 μ. 
γ) Ορίζεται αρτιότητα στο τομέα (Β) μη συνεκτικό τμήμα 
600 τ.μ. με ελάχιστο πρόσωπο 18 μ. 

δ) Κατά παρέκκλιση εντός των ορίων του οικισμού θεω¬ 
ρούνται άρτια τα οικόπεδα με όποιο εμβαδό είχαν στις 
3.5.1985 ημέρα δημοσίευσής του από 24.4.1985 Π.Δ/ 
τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ 

1. Υποχρεωτική κατασκευή κεραμοσκεπούς στέγης, 
μεγίστης κλίσης 35% σε ποσοστό 80% τουλάχιστον της 
κάλυψης του κτιρίου έστω και αν προβλέπεται ή υπολεί¬ 
πεται καθ’ ύψος προσθήκη. 

2. Οι εξώστες θα απέχουν 1μ. τουλάχιστο μεταξύ τους, 
το μέγιστο μήκος καθ’ ενός μπορεί να είναι 5μ., το συνο¬ 
λικό δε ποσοστό μήκους ανά ύψη κτιρίου το 70%. 

3. Τα κουφώματα θα είναι ξύλινα καρφωτά, περσιδωτά ή 
ταμπλαδωτά. 

4. Οι άδειες οικοδομής ελέγχονται από την ΕΠΑΕ και για 
να εγκρίνει παρεκκλίσεις από τα παραπάνω (Β1, Β2), 

Γ. α) Πριν από οποιαδήποτε κατάτμηση οικοπέδων 
εντός των ορίων του οικισμού, θα πρέπει να θεωρείται το 
σχετικό τοπογραφικό διάγραμμα από το Τμ. Πολεοδομίας 
και Π.Ε. της Νομαρχίας, ώστε να εξασφαλίζεται η συνέ¬ 
χεια των υπαρχόντων κοινοχρήστων χώρων και η δημιουρ¬ 
γία νέων κοινοχρήστων χώρων σύμφωνα με τα οριζόμενα 
στις διατάξεις της παρ. 1 του άρθρ. 6 του από 24.4.1985 
Δ/τος ΦΕΚ 133Δ/23.2.87. 

β) Να εξασφαλίζεται οπωσδήποτε η συνέχεια των υφι¬ 
σταμένων ή συγκεκριμένων δρόμων του οικισμού με ελά¬ 
χιστο πλάτος δρόμου 6 μ. σε όλο το πρόσωπο του οικοπέ¬ 
δου. 

Κατά τα λοιπά ισχύουν τα οριζόμενα στο Δ/γμα της 
24.4.85 ΦΕΚ 181 Δ/3.5.85 και ΦΕΚ 133 Δ/23.2.87. 


γ) Οι παραχωρήσεις κοινοχρήστων χώρων που αφορούν 
γήπεδα άνω των 200 τ.μ. θα φθάνουν μέχρι το όριο του γη¬ 
πέδου και θα επικοινωνούν με άλλο υφιστάμενο κοινόχρη¬ 
στο χώρο. 

1. Κάθε οικόπεδο για να είναι οικοδομήσιμο πρέπει να 
έχει πρόσωπο σε κοινόχρηστο χώρο καθ’ όλο το μήκος του 
προσώπου του οικοπέδου και ειδικώτερα σε: 

α) Υπάρχοντα κοινόχρηστο χώρο με ελάχιστο πλάτος 6 
μ. που το πλάτος αυτό υπολείπεται των 6 μ. πρέπει με 
συμβολαιογραφική πράξη να τεθεί σε κοινή χρήση λωρίδα 
οικοπέδου ώστε το πρόσωπο του εναπομείναντος οικοπέ¬ 
δου μέχρι τον άξονα του κοινόχρηστου χώρου να επιτυγχά¬ 
νεται πλάτος 3μ. 

Της παραπάνω ρύθμισης εξαιρούνται τα τμήματα του οι¬ 
κοπέδου που καταλαμβάνονται από οικοδομή κύριας χρή¬ 
σης. Σε περίπτωση κατεδάφισης των παραπάνω οικοδο¬ 
μών καθώς και για οικόπεδα κατά παρέκκλιση άρτια θα γί¬ 
νεται παραχώρηση βάσει της παραγρ. 4 του άρθρ. 6 του 
Π.Δ. 24/3.5.85 (ΦΕΚ 181 Δ) όπως τροποποιήθηκε με το 
Π.Δ. 24/4/16.5.1989 (ΦΕΚ 293Δ). 

β) Όταν δημιουργείται από ομόρους ιδιοκτήτες με συμ¬ 
βολαιογραφική πράξη παραχώρηση σε κοινή χρήση για δη¬ 
μιουργία κοινοχρήστου χώρου θα πρέπει να έχει ελάχιστο 
πλάτος 6 μ. 

γ) Όταν δημιουργείται κοινόχρηστος χώρος στο όριο 
της ιδιοκτησίας και εφ’ όσον δεν έχει γίνει η κοινή πραχώ- 
ρηση της προηγούμενης παραγρ. θα πρέπει με συμβο¬ 
λαιογραφική πράξη να τίθεται σε κοινή χρήση λωρίδας οι¬ 
κοπέδου πλάτους 4,00 μ. και η οικοδομησιμότητα ισχύει 
μόνο για την ιδιοκτησία που κάνει την παραχώρηση. 

Η κατάτμηση και η οικοδομησιμότητα του όμορου με 
χρήση του παραχωρηθέντος δεν επιτρέπεται παρά μόνο 
μετά από αμοιβαία παραχώρηση με συμβολαιογραφική 
πράξη λωρίδας οικοπέδου ελάχιστου πλάτους 4,00 μ. για 
την δημιουργία κοινοχρήστου χώρου ελάχιστου συνολικού 
πλάτους 8,00 μ. 

Δ1 - Σε γωνιακά οικόπεδα εφαρμόζεται η παρ. Ια σε 
όλα τα πρόσωπα του οικοπέδου δύναται δε να εφαρμο- 
σθεί η παράγρ. 4 του άρθ. 6 του Π.Δ. 24/3.5.85 όπως τρο¬ 
ποποιήθηκε, στα πλέον του ενός προσώπου. 

Δ2 - Προϋπόθεση για την πραγματοποίηση της παραχώ¬ 
ρησης της λωρίδας των οικοπέδων των παραπάνω περι¬ 
πτώσεων είναι η έγκρισή των από την αρμόδια αρχή για την 
χορήγηση της οικοδομικής άδειας. 

Δ3 - Ελάχιστο μήκος προσώπου για τα υπό κατάτμηση 
οικόπεδα ορίζονται τα 16.00 μ. για τα οικόπεδα του συνε¬ 
κτικού τμήματος (ΤΟΜΕΑΣ Α) και τα 18 μ. για τα οικόπεδα 
του μη συνεκτικού τμήματος (ΤΟΜΕΑΣ Β). 

Δ4 - Η οικοδομή για τα οικόπεδα των 4,00 τ.μ. να απέ¬ 
χει 2,50 μ. από τα όρια και την ρυμοτομική γραμμή. 

Όταν δεν δύναται να κατασκευασθεί κτίριο ελάχιστου 
πλάτους 7,00 μ. η οικοδομή δύναται να εφάπτεται των 
πλαγίων όρων. 

Η παρούσα να δημοσιευθεί στην Εφημερίδα της Κυβερ- 
νήσεως, καθώς και το σχεδιάγραμμα που την συνοδεύει 

και θεωρήθηκε στις 28.7.92 από το Τμήμα Πολεοδο¬ 
μίας. 

Σύμφωνα με τις διατάξεις του άρθρ. 29 του Α/Ν 
1558/85 αναφέρεται ότι δεν προκαλεΐται δαπάνη σε βά¬ 
ρος του Κρατικού Προϋπολογισμού. 

Άμφισσα, 7 Σεπτεμβρίου 1992 

Ο Νομάρχης 
ΔΗΜΗΤΡΙΟΣ ΚΟΝΙΣΤΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ 1261/Τ.Δ72.12.1992, στο οποίο δημοσιεύ¬ 
τηκε η απόφαση του Υπουργού Μακεδονίας - Θράκης, γις 
χαρακτηρισμό ως διατηρητέου κτιρίου στην οδό Ρωμανού 
αριθ. 14 (ή 17) της Καβάλας, ιδιοκτησίας κληρονόμων 
Δάφνης Αστερώδη, διορθώνεται ο αριθμός της απόφασης 
από τον εσφαλμένο 6569, στον ορθό 7140. 

(Από το Υπουργείο Μακεδονίας-θράκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




